CELEX: 62009CN0395
Language: et
Date: 2009-10-13 00:00:00
Title: Kohtuasi C-395/09: Eelotsusetaotlus, mille esitas Naczelny Sąd Administracyjny (Poola Vabariik) 13. oktoobril 2009 — Oasis East sp. z o.o. versus rahandusminister

19.12.2009   
            
            
               ET
            
            
               Euroopa Liidu Teataja
            
            
               C 312/21
            
         Eelotsusetaotlus, mille esitas Naczelny Sąd Administracyjny (Poola Vabariik) 13. oktoobril 2009 — Oasis East sp. z o.o. versus rahandusminister
   (Kohtuasi C-395/09)
   2009/C 312/34
   Kohtumenetluse keel: poola
   
      Eelotsusetaotluse esitanud kohus
   
   Naczelny Sąd Administracyjny
   
      Põhikohtuasja pooled
   
   
      Kassatsioonkaebuse esitaja: Oasis East sp. z o.o.
   
      Vastustaja kassatsioonimenetluses: rahandusminister
   
      Eelotsuse küsimused
   
   Kas ühenduse õigus (eriti nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, artikli 17 lõige 6; nüüd nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikkel 176) annab liikmesriigile õiguse kohaldada siseriiklikke õigusnorme, mis välistavad maksukohustuslase õiguse tasumisele kuuluva maksu vähendamiseks või tasumisele kuuluvate maksude vahe tagasisaamise õiguse teenuste impordi korral, millega seoses makstakse tasu otse või kaudselt isikule, kelle elukoht, asukoht või juhatuse asukoht on siseriiklikus õiguses nn maksuparadiisina määratletud piirkonnas või riigis, kusjuures sellist keeldu kohaldati liikmesriigis juba ühenduse liikmelisusele eelnenud ajal?